สวัสดีครับ คุณ ผมมีอาการปวดหลังมาตั้งแต่กลางปีที่แล้ว (ช่วงปลายปี 61 กับต้นปี 62 ผมยกของหนักอยู่ระยะนึง) เมื่อกลางปีที่ผ่านมาผมไปตรวจเช็คอาการที่ รพ. (ตรวจดูแค่ภายนอก) บอกว่ากล้ามเนื้ออักเสบ ต่อมาคลินิกที่แรกบอกว่าน่าจะเกี่ยวกับเส้นประสาท แต่ไปอีกคลินิกนึงให้เอ็กซเรย์ ผลออกมา คือกระดูกสันหลังหลวม * (ทุกที่ผมทดรองรักษาและทิ้งระยะเวลาห่างกันพอสมควร แต่ปัจจุบันอาการเหล้านี้ยังไม่หายไป)
สวัสดีค่ะ Gustอาการปวดหลัง อาจเกิดจาก-ปวดกล้ามเนื้อจากกล้ามเนื้ออักเสบ อาจปวดร้าวไปได้หลายบริเวณ-เส้นเอ็นที่หลังมีการอักเสบหรือฉีกขาด-กระดูกสันหลังเสื่อมหรือไปกดทับเส้นประสาท มักปวดมาก ร้าวลงขา มีกล้ามเนื้อขาอ่อนแรง-นิ่วในทางเดินปัสสาวะ อาจมีปัสสาวะเป็นเลือดร่วมด้วยโดยหากมีกระดูกสันหลังหลวมหรือข้อต่อกระดูกสันหลังผิดปกติ ก็อาจเป็นสาเหตุหนึ่งของอาการปวดหลังได้แนะนำว่าถ้าปวดตึงมาก จนขยับได้น้อย ปวดจนรบกวนชีวิตประจำวัน ควรกลับไปพบแพทย์ทั่วไปหรือศัลยแพทย์กระดูกและข้อเพื่อตรวจร่างกายเพิ่มเติมและเอ็กซเรย์ดูถ้าจำเป็นอีกครั้ง ถ้าเป็นความผิดปกติของเส้นเอ็นและกล้ามเนื้อมักใช้ยารับประทานและปรับพฤติกรรมค่ะ ซึ่งควรจะทุเลาได้ แต่ถ้าไม่ทุเลา ก็อาจจะต้องนึกถึงว่าเป็นสาเหตุของทางกระดูกสันหลังดังกล่าวไปการดูแลตัวเองเบื้องต้น รับประทานยาแก้ปวด ยาแก้อักเสบที่ไม่ใช่สเตียรอยด์ พักการใช้งาน งดยกของหนักหรือออกกำลังกายหนัก ฝึกยืดเหยียดกล้ามเนื้อบริเวณหลัง